असल में वेश्याएं, ‘धन्धेवालियां’, ‘रंडियां’ वगैरह औरतों की जमात का वो हिस्सा हैं जिनके लिए औरतपन गुनाह है। वो घर नहीं बसा सकतीं, मां नहीं बन सकतीं, बच्चे नहीं पाल सकतीं, परिवार का हिस्सा नहीं बन सकतीं। और तो और,अपने मासिक को भी दवाओं के भरोसे चलाती हैं। कभी दो रोज़ आगे, तो कभी दो रोज़ पीछे। कच्ची उम्र में गर्भ रोकना पड़ता है ताकि छाती में दूध भर सके. इंजेक्शन लेती हैं ताकि छातियां 30 से 34 और 34 से 38 हो जाएं। धंधे की मांग जो ठहरी। ग्राहकों को दूध से भरी छातियाँ बहुत पसंद हैं। गर्भवतियों की अलग डिमांड है। कुछ फ़ैंटेसी के मारे माहवारीशुदा “माल” खोजते हैं। बाक़ायदा उसके एक्स्ट्रा पैसे भी देते हैं, और सारा खेल पैसे के लिए ही तो होता है, इसलिये जैसी डिमांड हो वैसी सप्लाई भी करनी पड़ती है।